
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 179 

22 Δεκεμβρίου 2015 


Το παρόν ΦΕΚ επανεκτυπώθηκε λόγω σφάλματος 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 50 της 22-12-2015 

Εποπτεία της Γενικής Γραμματείας Ενημέρωσης και 
Επικοινωνίας στα Υπουργεία και τα νομικά πρόσωπα 
δημοσίου και ιδιωτικού δικαίου του ευρύτερου δημό¬ 
σιου τομέα ως προς την εφαρμογή των επικοινωνι- 
ακών τους προγραμμάτων και δράσεων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α) του άρθρου 82 παρ. 1 και 2 του Συντάγματος, 
β) του άρθρου 24 παρ. 3 και 4 του Ν. 4339/2015 «Αδει- 
οδότηση παροχών περιεχομένου επίγειας ψηφιακής 
τηλεοπτικής ευρυεκπομπής ελεύθερης λήψης -Ιδρυση 
συνδεδεμένης με την Ε.Ρ.Τ. Α.Ε. ανώνυμης εταιρίας για 
την ανάπτυξη δικτύου επίγειας ψηφιακής ευρυεκπομπής- 
Ρύθμιση θεμάτων Εθνικής Επιτροπής Τηλεπικοινωνιών 
και Ταχυδρομείων (Ε.Ε.Τ.Τ.) - Εθνική Επικοινωνιακή Πο¬ 
λιτική, Οργάνωση της Επικοινωνιακής Διπλωματίας - 
Σύσταση Εθνικού Κέντρου Οπτικοακουστικών Μέσων 
και Επικοινωνίας και Μητρώου Επιχειρήσεων Ηλεκτρονι¬ 
κών Μέσων Ενημέρωσης - Τροποποίηση διατάξεων του 
Ν. 4070/2012 (Α' 82) και άλλες διατάξεις» (Α' 133), 
γ) των άρθρων 25 παρ. 1 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
(Π.δ. 63/2005, Α' 98), 

δ) του Π.δ. 102/2014 «Οργανισμός της Γ ενικής Γ ραμμα- 
τείας Ενημέρωσης και της Γ ενικής Γ ραμματείας Επικοι¬ 
νωνίας και Προβολής» (Α' 169), όπως ισχύει, 
ε) του Π.δ. 261/1997 «Για τη διαφάνεια στη διαφημιστική 
προβολή του Δημοσίου και του ευρύτερου δημοσίου 
τομέα από τα έντυπα και τα ηλεκτρονικά μέσα ενημέ¬ 
ρωσης» (Α' 186). 

2. Το γεγονός ότι είναι αναγκαίος ο συντονισμός της 
εθνικής επικοινωνιακής πολιτικής και η άσκηση εποπτεί- 
ας στα Υπουργεία και τα νομικά πρόσωπα δημοσίου 
και ιδιωτικού δικαίου του ευρύτερου δημόσιου τομέα 
ως προς την εφαρμογή των επικοινωνιακών τους προ¬ 
γραμμάτων και δράσεων με βάση το στρατηγικό σχέδιο 
του άρθρου 24 παρ. 1 του Ν. 4339/2015 (Α' 133). 


3. Το γεγονός ότι από τις διατάξεις της παρούσας δεν 
προκαλείται πρόσθετη δαπάνη σε βάρος του κρατικού 
προϋπολογισμού. 

4. Την πρόταση του Πρωθυπουργού, αποφασίζει: 

Άρθρο 1 

Η Γενική Γραμματεία Ενημέρωσης και Επικοινωνίας 
είναι αρμόδια να ασκεί εποπτεία στα Υπουργεία και 
τα νομικά πρόσωπα δημοσίου και ιδιωτικού δικαίου του 
ευρύτερου δημόσιου τομέα κατά την έννοια των διατά¬ 
ξεων του Κεφαλαίου Α' του Ν. 3429/2005 (Α' 314), όπως 
έχουν τροποποιηθεί με τις διατάξεις της παρ. Ια του άρ¬ 
θρου 1 του Ν. 3899/2010 (Α' 212), ως προς την εφαρμογή 
των επικοινωνιακών τους προγραμμάτων και δράσεων. 

Άρθρο 2 

1. Επικοινωνιακά προγράμματα, κατά την έννοια της 
παρούσας πράξης, είναι τα σύνολα των σχεδιασμένων 
και χρονικά καθορισμένων επικοινωνιακών δράσεων των 
φορέων του άρθρου 1, με τα οποία διατίθενται υλικοί 
και ανθρώπινοι πόροι προς εξυπηρέτηση συγκεκριμένων 
επικοινωνιακών στόχων και τα οποία αφορούν: 

α) Στην ενημέρωση και πληροφόρηση των Ελλήνων 
πολιτών για τις πολιτικές, οικονομικές και κοινωνικές 
εξελίξεις τόσο στην Ελλάδα όσο και στο εξωτερικό, 
συμπεριλαμβανομένων των θεμάτων που αφορούν δη¬ 
μόσιες πολιτικές, 

β) στην προβολή της εικόνας της χώρας στο εξωτε¬ 
ρικό και στην αμοιβαία κατανόηση του ελληνικού λαού 
με λαούς άλλων κρατών για κοινωνικά, οικονομικά και 
πολιτικά ζητήματα κοινού ενδιαφέροντος, 

γ) στη ρύθμιση και εποπτεία των μέσων μαζικής ενημέ¬ 
ρωσης υπό την επιφύλαξη του άρθρου 15 παράγραφος 
2 του Συντάγματος, και 

δ) στην οργάνωση και υλοποίηση της κρατικής δια¬ 
φήμισης. 

2. Επικοινωνιακές δράσεις είναι οι ενέργειες των φο¬ 
ρέων του άρθρου 1, οι οποίες αφορούν στην υλοποίηση 
των επικοινωνιακών προγραμμάτων της προηγούμενης 
παραγράφου. 

Άρθρο 3 

1. Οι φορείς του άρθρου 1 υποχρεούνται με έγγραφό 
τους προς τη Γ ενική Γ ραμματεία Ενημέρωσης και Επικοί- 

νωνίας να υποβάλλουν φάκελο για κάθε επικοινωνιακό 
πρόγραμμα προϋπολογισμού άνω των τριάντα χιλιάδων 
(30.000,00) ευρώ, το οποίο προτίθενται να υλοποιήσουν. 
Στον υποβαλλόμενο φάκελο εκτίθενται με σαφήνεια οι 
στόχοι του προγράμματος, αναλύεται κατά πόσον αυ¬ 
τοί ανταποκρίνονται στους στόχους του στρατηγικού 
σχεδίου του άρθρου 24 παρ. 1 του Ν. 4339/2015, παρου¬ 
σιάζονται το περιεχόμενο και το χρονοδιάγραμμα των 
προβλεπόμενων επικόινωνιακών δράσεων, οι υλικοί και 
ανθρώπινοι πόροι, οι οποίοι πρόκειται να διατεθούν για 
την υλοποίησή τους, οι επικοινωνιακές μέθοδοι, οι οποίες 
πρόκειται να χρησιμοποιηθούν κατά τους κανόνες της 
τέχνης και της επιστήμης, πιθανές συνεργασίες με φο¬ 
ρείς του ιδιωτικού τομέα και της κοινωνίας των πολιτών 
και τα προσδοκώμενα αποτελέσματα του προγράμματος. 

2. Η Γενική Γραμματεία Ενημέρωσης και Επικοινωνίας 
εξετάζει το περιεχόμενο του φακέλου αποκλειστικά 
από επικοινωνιακής άποψης και εφόσον διαπιστωθεί 
ότι αφενός μεν οι στόχοι του προτεινόμενου επικοινω- 
νιακού προγράμματος ανταποκρίνονται στους στόχους 
του στρατηγικού σχεδίου της παρ. 1 του άρθρου 24 του 
Ν. 4339/2015, αφετέρου δε τα προτεινόμενα μέσα είναι 
αναγκαία και κατάλληλα για την επίτευξη των στόχων 
αυτών, συμφώνως προς την αρχή της αναλογικότητας, 
εγκρίνει την υλοποίηση του προγράμματος με απόφα¬ 
ση του αρμόδιου για την εθνική επικοινωνιακή πολιτι¬ 
κή Υπουργού ή του νόμιμου αναπληρωτή του, η οποία 
αποστέλλεται στον ενδιαφερόμενο φορέα. Εάν η Γ ενική 
Γ ραμματεία Ενημέρωσης και Επικοινωνίας δεν εγκρίνει 
υποβαλλόμενο σε αυτή επικοινωνιακό πρόγραμμα, πρέ¬ 
πει να αιτιολογήσει ειδικά και με σαφήνεια την απόφα¬ 
ση αυτή, αποστέλλοντας στον ενδιαφερόμενο φορέα 
σχετικό έγγραφο υπογεγραμμένο από τον αρμόδιο για 
την εθνική επικοινωνιακή πολιτική Υπουργό ή το νόμιμο 
αναπληρωτή του και προτείνοντας μέτρα θεραπείας 
των ελλείψεων και προσαρμογής του προγράμματος 
στο στρατηγικό σχέδιο εθνικής επικοινωνιακής πολιτι¬ 
κής, εφόσον τούτο είναι εφικτό. 

3. Εάν η Γ ενική Γ ραμματεία Ενημέρωσης και Επικοινω¬ 
νίας διαπιστώσει ότι δυο ή περισσότερα επικοινωνιακό 
προγράμματα των φορέων του άρθρου 1 μπορούν να 
συνδυασθούν ή να συγχωνευθούν προς το σκοπό της 
αποτελεσματικότερης επίτευξης των στόχων τους και 
των στόχων του στρατηγικού σχεδίου εθνικής επικοι- 
νωνιακής πολιτικής μπορεί με τεκμηριωμένο έγγραφο 
υπογεγραμμένο από τον αρμόδιο για την εθνική επικοι- 
νωνιακή πολιτική Υπουργό ή το νόμιμο αναπληρωτή του 
να προτείνει στους ενδιαφερομένους φορείς τη λήψη 
συγκεκριμένων σχετικών μέτρων. 

4. Κανένα επικοινωνιακό πρόγραμμα των φορέων του 
άρθρου 1 δεν υλοποιείται και καμία σχετική δαπάνη 
δεν εγκρίνεται, εάν προηγουμένως δεν υπάρχει η κατά 
την παράγραφο 2 έγκριση της Γ ενικής Γ ραμματείας 
Ενημέρωσης και Επικοινωνίας. 

5. Οι διατάξεις του Π.δ. 261/1997 εξακολουθούν να 
εφαρμόζονται ως προς την κρατική διαφήμιση και δεν 
επηρεάζονται από τις διατάξεις της παρούσας πράξης. 


Άρθρο 4 

1. Οι φορείς του άρθρου 1 υποχρεούνται να παρέχουν 
σε εύλογο χρονικό διάστημα κάθε πληροφορία, κάθε 
έγγραφο και κάθε στοιχείο σχετικά με το σχεδίασμά 
και την υλοποίηση επικοινωνιακών προγραμμάτων και 
δράσεων, τα οποία ζητούνται από τη Γ ενική Γ ραμμα¬ 
τεία Ενημέρωσης και Επικοινωνίας ή τους υπαλλήλους 
του κλάδου Συμβούλων και Γραμματέων Επικοινωνίας, 
που είναι αποσπασμένοι κατά το άρθρο 24 παρ. 4 του 
Ν. 4339/2015. 

2. Η Γενική Γραμματεία Ενημέρωσης και Επικοινω¬ 
νίας παρακολουθεί τις δράσεις των εγκεκριμένων 
επικοινωνιακών προγραμμάτων και ενημερώνεται για 
την υλοποίησή τους από τους φορείς του άρθρου 1 ή 
και μέσω των υπαλλήλων του κλάδου Συμβούλων και 
Γ ραμματέων Επικοινωνίας, οι οποίοι είναι αποσπασμέ- 
νοι στο γραφείο κάθε Υπουργού κατά τη διάταξη της 
παρ. 4 του άρθρου 24 του Ν. 4339/2015. Οι υπάλληλοι 
αυτοί συντάσσουν σχετικά ενημερωτικά σημειώματα, 
τα οποία απευθύνονται στην αρμόδια οργανική μονάδα 
της Γ ενικής Γ ραμματείας Ενημέρωσης και Επικοινωνί¬ 
ας. Επί πλέον, παρακολουθούν και συντονίζουν το επι- 
κοινωνιακό έργο των υπαγόμενων στο Υπουργείο που 
υπηρετούν φορέων. 

3. Μετά την περάτωση κάθε επικοινωνιακού προγράμ¬ 
ματος υποβάλλεται εντός εύλογου χρόνου στη Γ ενική 
Γραμματεία Ενημέρωσης και Επικοινωνίας από τους 
φορείς του άρθρου 1 έκθεση απολογισμού των σχετι¬ 
κών επικοινωνιακών δράσεων και του προγράμματος 
εν γένει, με την οποία εκτιμάται εάν επιτεύχθηκαν οι 
στόχοι αυτού ή όχι. Στην ίδια έκθεση μπορεί να περιλαμ¬ 
βάνονται προτάσεις βελτίωσης ανάλογων μελλοντικών 
προγραμμάτων και δράσεων. 

4. Η Γ ενική Γ ραμματεία Ενημέρωσης και Επικοινωνίας 
αξιολογεί τα προγράμματα, τα οποία έχουν ολοκλη¬ 
ρωθεί, βάσει του αρχικώς υποβληθέντος φακέλου, των 
ενημερωτικών σημειωμάτων της παραγράφου 2 και της 
έκθεσης της παραγράφου 3. Για την αξιολόγηση μπορεί 
να ληφθεί υπόψη και κάθε άλλο πρόσφορο σχετικό 
στοιχείο. Οι αξιολογήσεις των ως άνω επικοινωνιακών 
προγραμμάτων αξιοποιούνται για ενδεχόμενη αναπρο¬ 
σαρμογή του στρατηγικού σχεδίου εθνικής επικοινωνια- 
κής πολιτικής κατά το άρθρο 24 παρ. 2 του Ν. 4339/2015 
(Α' 133). 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 
ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γ ενικός Γ ραμματέας της Κυβέρνησης 
ΜΙΧΑΗΛ ΗΛ. ΚΑΛΟΓΗΡΟΥ 

